erhwenkuo/poetry-chinese-zhtw huggingface dataset:
相和歌辭：江南曲
作者：張籍（唐）

江南人家多橘樹，吳姬舟上織白紵。土地卑濕饒蟲蛇，青莎覆城竹為屋，無井家家飲潮水。長江午日酤春酒，江南風土歡樂多，悠悠處處盡經過。
相和歌辭：江南曲
作者：羅隱（唐）

江煙濕雨鮫綃軟，漠漠遠山眉黛淺。水國多愁又有情，鴛鴦鸂鶒喚不起，平鋪淥水眠東風。西陵路邊月悄悄，
相和歌辭：江南曲
作者：陸龜蒙（唐）

為愛江南春，涉江聊採蘋。水深煙浩浩，空對雙車輪。車輪明月團，車蓋浮雲盤。雲月徒自好，水中行路難。遙遙洛陽道，夾岸生春草。寄語棹船郎，莫誇風浪好。
相和歌辭：江南曲
作者：陸龜蒙（唐）

魚戲蓮葉間，參差隱葉扇。鵁鶄鸀鳿窺，瀲灩無因見。魚戲蓮葉東，初霞射紅尾。傍臨謝山側，恰值清風起。魚戲蓮葉西，盤盤舞波急。潛依曲岸涼，正對斜光入。魚戲蓮葉南，欹危午煙疊。光搖越鳥巢，影亂吳娃楫。魚戲蓮葉北，澄陽動微漣。回看帝子渚，稍背鄂君船。
相和歌辭：度關山
作者：李端（唐）

雁塞日初晴，胡關雪複平。危竿緣廣漠，古竇傍長城。拔劍金星出，彎弧玉羽鳴。誰知系虜者，賈誼是書生。
相和歌辭：關山曲
作者：馬戴（唐）

金鎖耀兜鍪，黃雲拂紫騮。叛羌旗下戮，陷壁夜中收。霜霰戎衣故，關河磧氣秋。箭創殊未合，更遣擊蘭州。火發龍山北，中宵易左賢。勒兵臨漢水，驚雁散胡天。木落防河急，軍孤受敵偏。猶聞漢皇怒，按劍待開邊。
相和歌辭：登高丘而望遠
作者：李白（唐）

登高丘而望遠海，六鼇骨已霜，三山流安在？扶桑半摧折，白日沉光彩。銀臺金闕如夢中，君不見驪山茂陵盡灰滅，牧羊之子來攀登。盜賊劫寶玉，精靈竟何能。窮兵黷武今如此，
相和歌辭：蒿裡
作者：貫休（唐）

兔不遲，烏更急，但恐穆王八駿，著鞭不及。所以蒿裡，
相和歌辭：輓歌
作者：趙微明（唐）

寒日蒿上明，淒淒郭東路。素車誰家子，丹旐引將去。原下荊棘叢，叢邊有新墓。人間痛傷別，此是長別處。曠野何蕭條，青松白楊樹。
相和歌辭：輓歌二首
作者：於鵠（唐）

陰風吹黃蒿，輓歌渡秋水。車馬卻歸城，孤墳月明裡。雙轍出郭門，綿綿東西道。送死多於生，幾人得終老。見人切肺肝，不如歸山好。不聞哀哭聲，默默安懷抱。時盡從物化，又免生憂擾。世間壽者稀，盡為悲傷惱。
相和歌辭：輓歌
作者：孟雲卿（唐）

草草門巷喧，塗車儼成位。冥寞何所須，盡我生人意。北邙路非遠，此別終天地。臨穴頻撫棺，至哀反無淚。爾形未衰老，爾息猶童稚。骨肉不可離，皇天若容易。房帷即虛張，庭宇為哀次。薤露歌若斯，人生盡如寄。
相和歌辭：輓歌
作者：白居易（唐）

丹旐何飛揚，素驂亦悲鳴。晨光照閭巷，輀車儼欲行。蕭條九月天，哀輓出重城。借問送者誰，妻子與弟兄。蒼蒼上古原，峨峨開新塋。含酸一慟哭，異口同哀聲。舊壟轉蕪絕，新墳日羅列。春風草綠北邙山，此地年年生死別。
相和歌辭：對酒
作者：崔國輔（唐）

行行日將夕，荒村古塚無人跡。朦朧荊棘一鳥飛，寄言當代諸少年，平生且盡杯中淥。
相和歌辭：對酒二首
作者：李白（唐）

松子棲金華，安期入蓬海。此人古之仙，羽化竟何在。浮生速流電，倏忽變光彩。天地無凋換，容顏有遷改。對酒不肯飲，含情慾誰待。勸君莫拒杯，春風笑人來。桃李如舊識，傾花向我開。流鶯啼碧樹，明月窺金罍。昨來朱顏子，今日白髮催。棘生石虎殿，鹿走姑蘇臺。自古帝王宅，城闕閉黃埃。君若不飲酒，昔人安在哉。
相和歌辭：陌上桑
作者：李白（唐）

美女渭橋東，春還事蠶作。五馬如飛龍，青絲結金絡。不知誰家子，調笑來相謔。妾本秦羅敷，玉顏豔名都。綠條映素手，採桑向城隅。使君且不顧，況複論秋胡。寒螿愛碧草，鳴鳳棲青梧。託心自有處，但怪傍人愚。徒令白日暮，高駕空踟躕。
相和歌辭：陌上桑
作者：常建（唐）

翳翳陌上桑，南枝交北堂。美人金梯出，素手自提筐。非但畏蠶饑，盈盈嬌路傍。
相和歌辭：陌上桑
作者：陸龜蒙（唐）

皓齒還如貝色含，長眉亦似煙華貼。鄰娃盡著繡襠襦，獨自提筐採蠶葉。
相和歌辭：採桑
作者：郎大家宋氏（唐）

春來南雁歸，日去西蠶遠。妾思紛何極，客遊殊未返。
相和歌辭：採桑
作者：劉希夷（唐）

楊柳送行人，青青西入秦。秦家採桑女，樓上不勝春。盈盈灞水曲，步步春芳綠。紅臉耀明珠，絳唇含白玉。回首渭橋東，遙憐樹色同。青絲嬌落日，緗綺弄春風。攜籠長歎息，逶迤戀春色。看花若有情，倚樹疑無力。薄暮思悠悠，使君南陌頭。相逢不相識，歸去夢青樓。
相和歌辭：採桑
作者：李彥暐（唐）

採桑畏日高，不待春眠足。攀條有餘愁，那矜貌如玉。千金豈不贈，五馬空躑躅。何以變真性，幽篁雪中綠。
相和歌辭：採桑
作者：王建（唐）

鳥鳴桑葉間，葉綠條複柔。攀看去手近，放下長長鉤。黃花蓋野田，白馬少年遊。所念豈回顧，良人在高樓。
相和歌辭：日出行
作者：李白（唐）

日出東方隈，似從地底來。曆天又入海，人非元氣安能與之久裴回。草不謝榮於春風，羲和羲和，汝奚汩沒於荒淫之波。魯陽何德，駐景揮戈，逆道違天，矯誣實多。吾將囊括大塊，浩然與溟涬同科。
相和歌辭：日出行
作者：李賀（唐）

白日下昆侖，發光如舒絲。徒照葵藿心，不照遊子悲。折折黃河曲，日從中央轉。暘谷耳曾聞，若木眼不見。奈何鑠石，胡為銷人。羿彎弓屬矢那不中，
相和歌辭：王昭君
作者：崔國輔（唐）

漢使南還盡，胡中妾獨存。紫臺綿望絕，秋草不堪論。
相和歌辭：王昭君
作者：崔國輔（唐）

一回望月一回悲，望月月移人不移。何時得見漢朝使，為妾傳書斬畫師。
相和歌辭：王昭君
作者：盧照鄰（唐）

合殿恩中絕，交河使漸稀。肝腸辭玉輦，形影向金微。漢宮草應綠，胡庭沙正飛。願逐三秋雁，年年一度歸。
相和歌辭：王昭君
作者：駱賓王（唐）

斂容辭豹尾，緘怨度龍鱗。金鈿明漢月，玉箸染胡塵。妝鏡菱花暗，愁眉柳葉嚬。惟有清笳曲，時聞芳樹春。
相和歌辭：王昭君
作者：沈佺期（唐）

非君惜鸞殿，非妾妒蛾眉。薄命由驕虜，無情是畫師。嫁來胡地惡，不並漢宮時。心苦無聊賴，何堪上馬辭。
相和歌辭：王昭君
作者：梁獻（唐）

圖畫失天真，容華坐誤人。君恩不可再，妾命在和親。淚點關山月，衣銷邊塞塵。一聞陽鳥至，思絕漢宮春。
相和歌辭：王昭君
作者：上官儀（唐）

玉關春色晚，金河路幾千。琴悲桂條上，笛怨柳花前。霧掩臨妝月，風驚入鬢蟬。緘書待還使，淚盡白雲天。
相和歌辭：王昭君
作者：董思恭（唐）

琵琶馬上彈，行路曲中難。漢月正南遠，燕山直北寒。髻鬟風拂散，眉黛雪沾殘。斟酌紅顏盡，何勞鏡裡看。
相和歌辭：王昭君
作者：顧朝陽（唐）

莫將鉛粉匣，不用鏡花光。一去邊城路，何情更畫妝。影銷胡地月，衣盡漢宮香。妾死非關命，只緣怨斷腸。
相和歌辭：王昭君三首
作者：東方虯（唐）

漢道初全盛，朝廷足武臣。何須薄命妾，辛苦遠和親。掩涕辭丹鳳，銜悲向白龍。單於浪驚喜，無復舊時容。胡地無花草，春來不似春。自然衣帶緩，非是為腰身。
相和歌辭：王昭君三首
作者：郭元振（唐）

自嫁單於國，長銜漢掖悲。容顏日憔悴，有甚畫圖時。厭踐冰霜域，嗟為邊塞人。思從漢南獵，一見漢家塵。聞有南河信，傳聞殺畫師。始知君惠重，更遣畫蛾眉。
相和歌辭：王昭君
作者：劉長卿（唐）

自矜妖豔色，不顧丹青人。那知粉繢能相負，北風雁急浮清秋，萬裡獨見黃河流。纖腰不復漢宮寵，可憐一曲傳樂府，能使千秋傷綺羅。
相和歌辭：王昭君二首
作者：李白（唐）

漢家秦地月，流影照明妃。一上玉關道，天涯去不歸。漢月還從東海出，明妃西嫁無來日。燕支長寒雪作花，昭君拂玉鞍，上馬啼紅頰。今日漢宮人，明朝胡地妾。
相和歌辭：王昭君
作者：儲光羲（唐）

日暮驚沙亂雪飛，傍人相勸易羅衣。強來前帳看歌舞，共待單於夜獵歸。
相和歌辭：王昭君
作者：皎然（唐）

自倚嬋娟望主恩，誰知美惡忽相翻。黃金不買漢宮貌，青塚空埋胡地魂。
相和歌辭：王昭君二首
作者：白居易（唐）

滿面胡沙滿鬢風，眉銷殘黛臉銷紅。愁苦辛勤憔悴盡，如今卻似畫圖中。漢使卻回憑寄語，黃金何日贖蛾眉。君王若問妾顏色，莫道不如宮裡時。
相和歌辭：王昭君
作者：令狐楚（唐）

錦車天外去，毳幕雲中開。魏闕蒼龍遠，蕭關赤雁哀。
相和歌辭：王昭君
作者：張仲素（唐）

仙娥今下嫁，驕子自同和。劍戟歸田盡，牛羊繞塞多。
相和歌辭：王昭君
作者：李商隱（唐）

毛延壽畫欲通神，忍為黃金不為人。馬上琵琶行萬裡，漢宮長有隔生春。
相和歌辭：明妃曲
作者：王偃（唐）

北望單於日半斜，明君馬上泣胡沙。一雙淚滴黃河水，應得東流入漢家。
相和歌辭：昭君詞
作者：張文琮（唐）

戒途飛萬裡，回首望三秦。忽見天山雪，還疑上苑春。玉痕垂淚粉，羅袂拂胡塵。為得胡中曲，還悲遠嫁人。
相和歌辭：昭君詞
作者：陳昭（唐）

跨鞍今永訣，垂淚別親賓。漢地行將遠，胡關逐望新。交河擁塞路，隴首暗沙塵。唯有孤明月，猶能遠送人。
相和歌辭：昭君詞
作者：戴叔倫（唐）

漢宮若遠近，路在沙塞上。到死不得歸，何人共南望。
相和歌辭：昭君詞
作者：李端（唐）

李陵初送子卿回，漢月明明照帳來。憶著長安舊遊處，千門萬戶玉樓臺。
相和歌辭：楚妃歎
作者：張籍（唐）

湘雲初起江沉沉，君王遙在雲夢林。江南雨多旌旗暗，楚兵滿地能逐禽，誰用一身繼筋力。西江若翻雲夢中，
相和歌辭：楚妃怨
作者：張籍（唐）

梧桐葉下黃金井，橫架轆轤牽素綆。美人初起天未明，手拂銀瓶秋水冷。
相和歌辭：王子喬
作者：宋之問（唐）

王子喬，愛神仙，七月七日上賓天。白虎搖瑟鳳吹笙，空望山頭草，草露濕君衣。
相和歌辭：蜀國弦
作者：李賀（唐）

楓香晚華靜，錦水南山影。驚石墜猿哀，竹雲愁半嶺。涼月生秋浦，玉沙鱗鱗光。誰家紅淚客，不忍過瞿塘。
相和歌辭：長歌行
作者：李白（唐）

桃李得日開，榮華照當年。東風動百物，草木盡欲言。枯枝無醜葉，涸水吐清泉。大力運天地，羲和無停鞭。功名不早著，竹帛將何宣。桃李務青春，誰能貫白日。富貴與神仙，蹉跎成兩失。金石猶銷鑠，風霜無久質。畏落日月後，強歡歌與酒。秋霜不惜人，倏忽侵蒲柳。
相和歌辭：長歌行
作者：王昌齡（唐）

曠野饒悲風，颼颼黃蒿草。系馬停白楊，誰知我懷抱。所是同袍者，相逢盡衰老。況登漢家陵，南望長安道。下有枯樹根，上有鼷鼠窠。高皇子孫盡，千古無人過。寶玉頻發掘，精靈其奈何。人生須達命，有酒且長歌。
相和歌辭：短歌行
作者：聶夷中（唐）

八月木蔭薄，十葉三墮枝。人生過五十，亦已同此時。朝出東郭門，嘉樹鬱參差。暮出西郭門，原草已離披。南鄰好臺榭，北鄰善歌吹。榮華忽消歇，四顧令人悲。生死與榮辱，四者乃常期。古人恥其名，沒世無人知。無言鬢似霜，勿謂發如絲。耆年無一善，何殊食乳兒。
相和歌辭：短歌行
作者：李白（唐）

白日何短短，百年苦易滿。蒼穹浩茫茫，萬劫太極長。麻姑垂兩鬢，一半已成霜。天公見玉女，大笑億千場。吾欲攬六龍，回車掛扶桑。北斗酌美酒，勸龍各一觴。富貴非所願，為人駐頹光。
相和歌辭：短歌行六首
作者：顧況（唐）

城邊路，今人犁田昔人墓。岸上沙，昔時江水今人家。今人昔人共長歎，四氣相催節回換。明月皎皎入華池，我欲昇天天隔霄，我思渡水水無橋，我欲上山山路險，紫燕西飛欲寄書，白雲何處逢來客。新系青絲百尺繩，心在君家轆轤上。我心皎潔君不知，轆轤一轉一惆悵。何處春風吹曉幕，江南綠水通朱閣。美人二八面如花，泣向東風畏花落。臨春風，聽春鳥。別時多，見時少。愁人夜永不得眠，軒轅皇帝初得仙，鼎湖一去三千年。周流三十六洞天，
相和歌辭：短歌行
作者：王建（唐）

人初生，日初出，上山遲，下山疾。百年三萬六千朝，人家見生男女好，不知男女催人老。短歌行，無樂聲。
相和歌辭：短歌行
作者：張籍（唐）

青天蕩蕩高且虛，上有白日無根株。流光暫出還入地，玉卮盛酒置君前，再拜願君千萬年。
相和歌辭：短歌行二首
作者：白居易（唐）

曈曈太陽如火色，上行千里下一刻。出為白晝入為夜，歌聲苦，詞亦苦，四座少年君聽取。今夕未竟明夕催，勸君且強笑一面，勸君複強飲一杯。人生不得長歡樂，世人求富貴，多為身嗜慾。盛衰不自由，得失常相逐。問君少年日，苦學將幹祿。負笈塵中游，抱書雪前宿。布衾不周體，藜茄才充腹。三十登宦途，五十被朝服。奴溫已挾纊，馬肥初食粟。未敢議歡遊，尚為名檢束。耳目聾暗後，堂上調絲竹。牙齒缺落時，盤中堆酒肉。彼來此已去，外餘中不足。少壯與榮華，相避如寒燠。青雲去地遠，白日終天速。從古無奈何，短歌聽一曲。
相和歌辭：短歌行
作者：陸龜蒙（唐）

爪牙在身上，陷阱猶可制。爪牙在胸中，劍戟無所畏。人言畏猛虎，誰是撩頭斃。只見古來心，奸雄暗相噬。
相和歌辭：短歌行
作者：皎然（唐）

古人若不死，吾亦何所悲。蕭蕭煙雨九原上，人生在世共如此，何異浮雲與流水。短歌行，短歌無窮日已傾。鄴宮梁苑徒有名，
相和歌辭：銅雀臺
作者：王無競（唐）

北登銅雀上，西望青松郭。繐帳空蒼蒼，陵田紛漠漠。平生事已變，歌吹宛猶昨。長袖拂玉塵，遺情結羅幕。妾怨在朝露，君恩豈中薄。高臺奏曲終，曲終淚橫落。
相和歌辭：銅雀臺
作者：鄭愔（唐）

日斜漳浦望，風起鄴臺寒。玉座平生晚，金尊妓吹闌。舞餘依帳泣，歌罷向陵看。蕭索松風暮，愁煙入井闌。
相和歌辭：銅雀臺
作者：劉長卿（唐）

嬌愛更何日，高臺空數層。含啼映雙袖，不忍看西陵。漳河東流無複來，百花輦路為蒼苔。青樓月夜長寂寞，宮中歌舞已浮雲，空指行人往來處。
相和歌辭：銅雀臺
作者：賈至（唐）

日暮銅雀靜，西陵鳥雀歸。撫弦心斷絕，聽管淚霏霏。靈幾臨朝奠，空床卷夜衣。蒼蒼川上月，應照妾魂飛。
相和歌辭：銅雀臺
作者：羅隱（唐）

強歌強舞竟難勝，花落花開淚滿繒。只合當年伴君死，免教憔悴望西陵。
相和歌辭：銅雀臺
作者：薛能（唐）

魏帝當時銅雀臺，黃花深映棘叢開。人生富貴須回首，此地豈無歌舞來。
相和歌辭：銅雀臺
作者：張氏琰（唐）

君王冥寞不可見，銅雀歌舞空裴回。西陵嘖嘖悲宿鳥，
相和歌辭：銅雀臺
作者：梁氏瓊（唐）

歌扇向陵開，齊行奠玉杯。舞時飛燕列，夢裡片雲來。月色空餘恨，松聲暮更哀。誰憐未死妾，掩袂下銅臺。
相和歌辭：銅雀妓
作者：王勃（唐）

妾本深宮妓，曾城閉九重。君王歡愛盡，歌舞為誰容。錦衾不復襞，羅衣誰再縫。高臺西北望，流涕向青松。金鳳鄰銅雀，漳河望鄴城。君王無處所，臺榭若平生。舞筵紛可就，歌梁儼未傾。西陵松檟冷，誰見綺羅情。
相和歌辭：銅雀妓
作者：沈佺期（唐）

昔年分鼎地，今日望陵臺。一旦雄圖盡，千秋遺令開。綺羅君不見，歌舞妾空來。恩共漳河水，東流無重回。
相和歌辭：銅雀妓
作者：喬知之（唐）

金閣惜分香，鉛華不重妝。空餘歌舞地，猶是為君王。哀弦調已絕，豔曲不須長。共看西陵暮，秋煙生白楊。
相和歌辭：銅雀妓
作者：王適（唐）

日暮銅雀迥，幽聲玉座清。蕭森松柏望，委鬱綺羅情。君恩不再重，妾舞為誰輕。
相和歌辭：銅雀妓
作者：歐陽詹（唐）

蕭條登古臺，回首黃金屋。落葉不歸林，高陵永為穀。妝容徒自麗，舞態閱誰目。惆悵繐帷前，歌聲苦於哭。
相和歌辭：銅雀妓
作者：袁暉（唐）

君愛本相饒，從來事舞腰。那堪攀玉座，腸斷望陵朝。怨著情無主，哀凝曲不調。況臨松日暮，悲吹坐蕭蕭。
相和歌辭：銅雀妓
作者：劉商（唐）

魏主矜蛾眉，美人美於玉。高臺無晝夜，歌舞竟未足。盛色如轉圜，夕陽落深谷。仍令身歿後，尚足平生欲。紅粉橫淚痕，調弦空向屋。舉頭君不在，唯見西陵木。玉輦豈再來，嬌鬟為誰綠。那堪秋風裡，更舞陽春曲。曲終情不勝，闌幹向西哭。臺邊生野草，來去罥羅縠。況複陵寢間，雙雙見麋鹿。
相和歌辭：銅雀妓
作者：李賀（唐）

佳人一壺酒，秋容滿千里。石馬臥新煙，憂來何所似。歌聲且潛弄，陵樹風自起。長裾壓高臺，淚眼看花機。
相和歌辭：銅雀妓
作者：吳燭（唐）

秋色西陵滿綠蕪，繁弦急管強歡娛。長舒羅袖不成舞，卻向風前承淚珠。
相和歌辭：銅雀妓
作者：朱光弼（唐）

魏王銅雀妓，日暮管絃清。一見西陵樹，悲心舞不成。
相和歌辭：銅雀妓
作者：朱放（唐）

恨唱歌聲咽，愁翻舞袖遲。西陵日欲暮，是妾斷腸時。
相和歌辭：銅雀妓
作者：皎然（唐）

強開尊酒向陵看，憶得君王舊日歡。不覺餘歌悲自斷，非關豔曲轉聲難。
相和歌辭：雀臺怨
作者：馬戴（唐）

魏宮歌舞地，蝶戲鳥還鳴。玉座人難到，銅臺雨滴平。西陵樹不見，漳浦草空生。萬恨盡埋此，徒懸千載名。
相和歌辭：雀臺怨
作者：程氏長文（唐）

君王去後行人絕，簫竽不響歌喉咽。雄劍無威光彩沉，當時歌舞人不回，化為今日西陵灰。
相和歌辭：置酒行
作者：李益（唐）

置酒命所歡，憑觴遂為戚。日往不再來，茲辰坐成昔。百齡非長久，五十將半百。胡為勞我形，已須還複白。西山鸞鶴顧，矯矯煙霧翮。明霞發金丹，陰洞潛水碧。安得淩風羽，崦嵫駐靈魄。兀然坐衰老，慚歎東陵柏。
相和歌辭：置酒行
作者：陸龜蒙（唐）

落塵花片排香痕，闌珊醉露棲愁魂。洞庭波色惜不得，安知寂寞西海頭，青pF未垂孤鳳餓。
相和歌辭：長歌續短歌
作者：李賀（唐）

長歌破衣襟，短歌斷白髮。秦王不可見，旦夕成內熱。渴飲壺中酒，饑拔隴頭粟。淒淒四月蘭，千里一時綠。夜峰何離離，月明落石底。裴回沿石尋，照出高峰外。不得與之遊，歌成鬢先改。
相和歌辭：猛虎行
作者：儲光羲（唐）

寒亦不憂雪，饑亦不食人。人血豈不甘，所惡傷明神。太室為我宅，孟門為我鄰。百獸為我膳，五龍為我賓。蒙馬一何威，浮江亦以仁。彩章耀朝日，牙爪雄武臣。高雲逐氣浮，厚地隨聲振。君能賈餘勇，日夕長相親。
相和歌辭：猛虎行
作者：李白（唐）

朝作猛虎行，暮作猛虎吟。腸斷非關隴頭水，秦人半作燕地囚，胡馬翻銜洛陽草。一輸一失關下兵，頗似楚漢時，翻覆無定止。朝過博浪沙，暮入淮陰市。張良未遇韓信貧，劉項存亡在兩臣。暫到下邳受兵略，有策不敢犯龍鱗，竄身南國避胡塵。寶書長劍掛高閣，有時六博快壯心，繞床三匝呼一擲。楚人每道張旭奇，蕭曹曾作沛中吏，攀龍附鳳當有時。溧陽酒樓三月春，丈夫相見且為樂，槌牛撾鼓會眾賓。我從此去釣東海，
相和歌辭：猛虎行
作者：韓愈（唐）

猛虎雖雲惡，亦各有匹儕。群行深谷間，百獸望風低。身食黃熊父，子食赤豹麛。擇肉於熊羆，肯視兔與狸。正晝當穀眠，眼有百步威。自矜無當對，氣性縱以乖。朝怒殺其子，暮還飧其妃。匹儕四散走，猛虎還孤棲。狐鳴門四旁，烏鵲從噪之。出逐猴入居，虎不知所歸。誰雲猛虎惡，中路正悲啼。豹來銜其尾，熊來攫其頤。猛虎死不辭，但慚前所為。虎坐無助死，況如汝細微。故當結以信，親當結以私。親故且不保，人誰信汝為。
相和歌辭：猛虎行
作者：張籍（唐）

南山北山樹冥冥，猛虎白日繞林行。向晚一身當道食，穀中近窟有山村，長向村家取黃犢。五陵年少不敢射，
相和歌辭：猛虎行
作者：李賀（唐）

長戈莫舂，強弩莫烹。乳孫哺子，教得生獰。舉頭為城，掉尾為旌。東海黃公，愁見夜行。道逢騶虞，牛哀不平。生何用尺刀，壁上雷鳴。泰山之下，婦人哭聲。官家有程，吏不敢聽。
相和歌辭：猛虎行
作者：齊己（唐）

磨爾牙，錯爾爪，狐莫威，兔莫狡。飲來吞噬取腸飽，
相和歌辭：君子行
作者：齊己（唐）

聖人不生，麟龍何瑞；梧桐不高，鳳凰何止。吾聞古之有君子，行藏以時，進退求己；榮必為天下榮，恥必為天下恥。苟進不如此，
相和歌辭：燕歌行
作者：高適（唐）

漢家煙塵在東北，漢將辭家破殘賊。男兒本自重橫行，校尉羽書飛瀚海，單於獵火照狼山。山川蕭條極邊土，大漠窮秋塞草衰，孤城落日鬥兵稀。身當恩遇常輕敵，少婦城南欲斷腸。徵人薊北空回首。邊風飄飄那可度，相看白刃血紛紛，死節從來豈顧勳。君不見沙場徵戰苦，至今猶憶李將軍。
相和歌辭：燕歌行
作者：賈至（唐）

國之重鎮惟幽都，東威九夷制北胡。五軍精卒三十萬，昔時燕王重賢士，黃金築臺從隗始。倏忽興王定薊丘，我唐區夏餘十紀，軍容武備赫萬祀。彤弓黃鉞授元帥，千營萬隊連旌旗，望之如火忽雷馳。匈奴懾竄窮發北，南風不競多死聲，鼓臥旗折黃雲橫。六軍將士皆死盡，自有農夫已高枕，無勞校尉重橫行。
相和歌辭：燕歌行
作者：陶翰（唐）

請君留楚調，聽我吟燕歌。家在遼水頭，邊風意氣多。出自為漢將，正值戎未和。雪中淩天山，冰上渡交河。大小百餘戰，封侯竟蹉跎。歸來霸陵下，故舊無相過。雄劍委塵匣，空門唯雀羅。玉簪還趙女，寶瑟付齊娥。昔日不為樂，時哉今奈何。
相和歌辭：從軍行二首
作者：虞世南（唐）

塗山烽候驚，弭節度龍城。冀馬樓蘭將，燕犀上穀兵。劍寒花不落，弓曉月逾明。凜凜嚴霜節，冰壯黃河絕。蔽日卷徵蓬，浮天散飛雪。全兵值月滿，精騎乘膠折。結髮早驅馳，辛苦事旌麾。馬凍重關冷，輪摧九折危。獨有西山將，年年屬數奇。爟火發金微，連營出武威。孤城寒雲起，絕陣虜塵飛。俠客吸龍劍，惡少縵胡衣。朝摩骨都壘，夜解穀蠡圍。蕭關遠無極，蒲海廣難依。沙磴離旌斷，晴川候馬歸。交河梁已畢，燕山旆欲飛。方知萬裡相，侯服有光輝。
相和歌辭：從軍行
作者：駱賓王（唐）

平生一顧念，意氣溢三軍。野日分戈影，天星合劍文。弓弦抱漢月，馬足踐胡塵。不求生入塞，唯當死報君。
相和歌辭：從軍行
作者：劉希夷（唐）

秋來風瑟瑟，群馬胡行疾。嚴城晝不開，伏兵暗相失。天子廟堂拜，將軍玉門出。紛紛伊洛間，戎馬數千匹。軍門壓黃河，兵氣沖白日。平生懷伏劍，慷慨既投筆。南登漢月孤，北走燕雲密。近取韓彭計，早知孫吳術。丈夫清萬裡，誰能掃一室。
相和歌辭：從軍行
作者：喬知之（唐）

南庭結白露，北風掃黃葉。此時鴻雁來，驚鳴催思妾。曲房理針線，平砧搗文練。鴛綺裁易成，龍鄉信難見。窈窕九重閨，寂寞十年啼。紗窗白雲宿，羅幌月光棲。雲月曉微微，愁思流黃機。玉霜凍珠履，金吹薄羅衣。漢家已得地，君去將何事。宛轉結蠶書，寂寞無雁使。生平荷恩信，本為容華進。況複落紅顏，蟬聲催綠鬢。
相和歌辭：從軍行
作者：李頎（唐）

白日登山望烽火，昏黃飲馬傍交河。行人刁鬥風砂暗，胡雁哀鳴夜夜飛，胡兒眼淚雙雙落。聞道玉門猶被遮，
相和歌辭：從軍行三首
作者：李約（唐）

看圖閑教陣，畫地靜論邊。烏壘天西戍，鷹姿塞上川。路長須算日，書遠每題年。無複生還望，翻思未別前。柵高三面鬥，箭盡舉烽頻。營柳和煙暮，關榆帶雪春。邊城多老將，磧路少歸人。點盡三河卒，年年添塞塵。候火起雕城，塵砂擁戰聲。遊軍藏漢幟，降騎說蕃情。霜降滮池淺，秋深太白明。嫖姚方虎視，不覺請添兵。
相和歌辭：從軍行
作者：戎昱（唐）

昔從李都尉，雙鞬照馬蹄。擒生黑山北，殺敵黃雲西。太白沉虜地，邊草複萋萋。歸來邯鄲市，百尺青樓梯。感激然諾重，平生膽力齊。芳筵暮歌發，豔粉輕鬟低。半醉秋風起，鐵騎門前嘶。遠戍報烽火，孤城嚴鼓鼙。揮鞭望塵去，少婦莫含啼。
相和歌辭：從軍行
作者：厲玄（唐）

邊草早不春，劍花增濘塵。廣場收驥尾，清瀚怯龍鱗。帆色已歸越，松聲厭避秦。幾時逢範蠡，處處是通津。
相和歌辭：從軍行二首
作者：李白（唐）

從軍玉門道，逐虜金微山。笛奏梅花曲，刀開明月環。鼓聲鳴海上，兵氣擁雲間。願斬單於首，長驅靜鐵關。百戰沙場碎鐵衣，城南已合數重圍。突營射殺呼延將，獨領殘兵千騎歸。
相和歌辭：從軍行
作者：王維（唐）

吹角動行人，喧喧行人起。笳鳴馬嘶亂，爭渡金河水。日暮沙漠垂，戰聲煙塵裡。盡系名王頸，歸來報天子。
相和歌辭：從軍行
作者：王昌齡（唐）

向夕臨大荒，朔風軫歸慮。平沙萬裡餘，飛鳥宿何處。虜騎獵長原，翩翩傍河去。邊聲搖白草，海氣生黃霧。百戰苦風塵，十年履霜露。雖投定遠筆，未坐將軍樹。早知行路難，悔不理章句。烽火城西百尺樓，黃昏獨上海風秋。更吹橫笛關山月，誰解金閨萬裡愁。琵琶起舞換新聲，總是關山舊別情。撩亂邊愁彈不盡，高高秋月下長城。青海長雲暗雪山，孤城遙望雁門關。黃沙百戰穿金甲，不破樓蘭終不還。
相和歌辭：從軍行
作者：盧綸（唐）

二十在邊城，軍中得勇名。卷旗收敗馬，斷磧擁殘兵。覆陣烏鳶起，燒山草木明。塞閑思遠獵，師老厭分營。雪嶺無人跡，冰河足雁聲。李陵甘此沒，惆悵漢公卿。
相和歌辭：從軍行六首
作者：劉長卿（唐）

回看虜騎合，城下漢兵稀。白刃兩相向，黃雲愁不飛。手中無尺鐵，徒欲突重圍。落日更蕭條，北方動枯草。將軍追虜騎，夜失陰山道。戰敗仍樹勳，韓彭但空老。草枯秋塞上，望見漁陽郭。胡馬嘶一聲，漢兵淚雙落。誰為吮癰者，此事令人薄。目極雁門道，青青邊草春。一身事徵戰，匹馬同辛勤。末路成白首，功歸天下人。倚劍白日暮，望鄉登戍樓。北風吹羌笛，此夜關山愁。回首不無意，滹河空自流。黃沙一萬裡，白首無人憐。報國劍已折，歸鄉身幸全。單於古臺下，邊色寒蒼然。
相和歌辭：從軍行
作者：杜頠（唐）

秋草馬蹄輕，角弓持弦急。去為龍城候，正值胡兵襲。軍氣橫大荒，戰酣日將入。長風金鼓動，白霧鐵衣濕。四起愁邊聲，南轅時佇立。斷蓬孤自轉，寒雁飛相及。萬裡雲沙漲，路平冰霰澀。夜聞漢使歸，獨向刀環泣。
相和歌辭：從軍行
作者：皎然（唐）

候騎出紛紛，元戎霍冠軍。漢鞞秋聒地，羌火晝燒雲。萬裡戍城合，三邊羽檄分。烏孫驅未盡，肯顧遼陽勳。漢旆拂丹霄，漢軍新破遼。紅塵驅鹵簿，白羽擁嫖姚。戰苦軍猶樂，功高將不驕。至今丁令塞，朔吹空蕭蕭。百萬逐呼韓，頻年不解鞍。兵屯絕漠暗，馬飲濁河幹。破虜功未錄，勞師力已殫。須防肘腋下，飛禍出無端。飛將下天來，奇謀閫外裁。水心龍劍動，地肺雁山開。望氣燕師銳，當鋒虜陣摧。從今射鵰騎，不敢過雲堆。黃紙君王詔，青泥校尉書。誓師張虎落，選將擐犀渠。霧暗津浦失，天寒塞柳疏。橫行十萬騎，欲掃虜塵餘。
相和歌辭：從軍行
作者：王建（唐）

漢軍逐單於，日沒處河曲。浮雲道傍起，行子車下宿。槍城圍鼓角，氈帳依山谷。馬上懸壺漿，刀頭分頓肉。來時高堂上，父母親結束。回首不見家，風吹破衣服。金創生肢節，相與拔箭鏃。聞道西涼州，家家婦人哭。
相和歌辭：從軍行
作者：張祜（唐）

少年金紫就光輝，直指邊城虎翼飛。一卷旌收千騎虜，白首漢廷刀筆吏，丈夫功業本相依。
相和歌辭：從軍行五首
作者：令狐楚（唐）

荒雞隔水啼，汗馬逐風嘶。終日隨旌旆，何時罷鼓鼙。孤心眠夜雪，滿眼是秋沙。萬裡猶防塞，三年不見家。卻望冰河闊，前登雪嶺高。徵人幾多在，又擬戰臨洮。胡風千里驚，漢月五更明。縱有還家夢，猶聞出塞聲。暮雪連青海，陰雲覆白山。可憐班定遠，出入玉門關。
相和歌辭：從軍行三首
作者：王涯（唐）

旌甲從軍久，風雲識陣難。今朝韓信計，日下斬成安。燕頷多奇相，狼頭敢犯邊。寄言班定遠，正是立功年。旄頭夜落捷書飛，來奏金門著賜衣。白馬將軍頻破敵，黃龍戍卒幾時歸。
相和歌辭：從軍有苦樂行
作者：李益（唐）

勞者且勿歌，我欲送君觴。從軍有苦樂，此曲樂未央。僕本居隴上，隴水斷人腸。東過秦宮路，宮路入鹹陽。時逢漢帝出，諫獵至長楊。詎馳遊俠窟，非結少年場。一旦承嘉惠，輕命重恩光。秉筆參帷帟，從軍至朔方。邊地多陰風，草木自淒涼。斷絕海雲去，出沒胡沙長。參差引雁翼，隱轔騰軍裝。劍文夜如水，馬汗凍成霜。俠氣五都少，矜功六郡良。山河起目前，睚眥死路傍。北逐驅獯虜，西臨復舊疆。昔還賦餘資，今出乃贏糧。一矢弢夏服，我弓不再張。寄言丈夫雄，苦樂身自當。
相和歌辭：苦哉遠徵人
作者：鮑溶（唐）

徵人歌古曲，攜手上河梁。李陵死別處，杳杳玄冥鄉。憶昔從此路，連年徵鬼方。久行迷漢曆，三洗氈衣裳。百戰身且在，微功信難忘。遠承雲臺議，非勢孰敢當。落日吊李廣，白身過河陽。閑弓失月影，勞劍無龍光。去日始束發，今來發成霜。虛名乃閒事，生見父母鄉。掩抑大風歌，裴回少年場。誠哉古人言，鳥盡良弓藏。
相和歌辭：苦哉行五首
作者：戎昱（唐）

彼鼠侵我廚，縱狸授粱肉。鼠雖為君卻，狸食自須足。冀雪大國恥，翻是大國辱。羶腥逼綺羅，磚瓦雜珠玉。登樓非騁望，目笑是心哭。何意天樂中，至今奏胡曲。官軍收洛陽，家住洛陽裡。夫婿與兄弟，目前見傷死。吞聲不許哭，還遣衣羅綺。上馬隨匈奴，數秋黃塵裡。生為名家女，死作塞垣鬼。鄉國無還期，天津哭流水。登樓望天衢，目極淚盈睫。強笑無笑容，須妝舊花靨。昔年買奴僕，奴僕來碎葉。豈意未死間，自為匈奴妾。一生忽至此，萬事痛苦業。得出塞垣飛，不如彼蜂蝶。妾家青河邊，七葉承貂蟬。身為最小女，偏得渾家憐。親戚不相識，幽閨十五年。有時最遠出，只到中門前。前年狂胡來，懼死翻生全。今秋官軍至，豈意遭戈鋋。匈奴為先鋒，長鼻黃發拳。彎弓獵生人，百步牛羊羶。脫身落虎口，不及歸黃泉。苦哉難重陳，暗哭蒼蒼天。可汗奉親詔，今月歸燕山。忽如亂刀劍，攪妾心腸間。出戶望北荒，迢迢玉門關。生人為死別，有去無時還。漢月割妾心，胡風凋妾顏。去去斷絕魂，叫天天不聞。
相和歌辭：鞠歌行
作者：李白（唐）

玉不自言如桃李，魚目笑之卞和恥。楚國青蠅何太多，聽曲知甯戚，夷吾因小妻。秦穆五羊皮，買死百里奚。洗拂青雲上，當時賤如泥。朝歌鼓刀叟，虎變蟠溪中。一舉釣六合，遂荒營丘東。平生渭水曲，誰識此老翁。奈何今之人，雙目送徵鴻。
送友人歸宜春
作者：紀唐夫（唐）

落花兼柳絮，無處不紛紛。遠道空歸去，流鶯獨自聞。墅橋喧碓水，山郭入樓雲。故里南陔曲，秋期欲送君。
驄馬曲
作者：紀唐夫（唐）

連錢出塞蹋沙蓬，豈比當時禦史驄。逐北自諳深磧路，今日虜平將換妾，不如羅袖舞春風。
送溫庭筠尉方城
作者：紀唐夫（唐）

何事明時泣玉頻，長安不見杏園春。鳳凰詔下雖沾命，方城若比長沙路，猶隔千山與萬津。
及第後宿平康裡
作者：裴思謙（唐）

銀缸斜背解鳴璫，小語偷聲賀玉郎。從此不知蘭麝貴，夜來新染桂枝香。
都堂試貢士日慶春雪
作者：李衢（唐）

錫瑞來豐歲，旌賢入貢辰。輕搖梅共笑，飛嫋柳知春。繞砌封瓊屑，依階噴玉塵。蜉蝣吟更古，科鬥映還新。鶴毳迷難辨，冰壺鑒易真。因歌大君德，率舞詠陶鈞。
都堂試貢士日慶春雪
作者：李損之（唐）

春雪晝悠揚，飄飛試士場。綴毫疑起草，沾字共成章。匝地如鋪練，凝階似截肪。鵝毛縈樹合，柳絮帶風狂。息疫方殊慶，豐年已報祥。應知郢上曲，高唱出東堂。
除夜長安作
作者：李景（唐）

長安朔風起，窮巷掩雙扉。新歲明朝是，故鄉何路歸。鬢絲饒鏡色，隙雪奪燈輝。卻羨秦州雁，逢春盡北飛。
都堂試貢士日慶春雪
作者：李景（唐）

密雪分天路，群才坐粉廊。靄空迷晝景，臨宇借寒光。似暖花消地，無聲玉滿堂。灑池偏誤曲，留硯忽因方。幾處曹風比，何人謝賦長。春暉早相照，莫滯九衢芳。
登景雲寺閣
作者：張元宗（唐）

胡馬飲河洛，我家從此遷。今來獨垂淚，三十六峰前。
望終南山
作者：張元宗（唐）

紅塵白日長安路，馬足車輪不暫閑。唯有茂陵多病客，每來高處望南山。
省試霓裳羽衣曲
作者：李肱（唐）

開元太平時，萬國賀豐歲。梨園獻舊曲，玉座流新制。鳳管遞參差，霞衣競搖曳。宴罷水殿空，輦餘春草細。蓬壺事已久，仙樂功無替。詎肯聽遺音，聖明知善繼。
句
作者：李肱（唐）

水光先見月，露氣早知秋。。
永州送侄歸宜春
作者：鄭史（唐）

宋玉正秋悲，那堪更別離。從來襟上淚，盡作鬢邊絲。永水清如此，袁江色可知。到家黃菊坼，亦莫怪歸遲。
秋日零陵與幕下諸賓遊河夜飲
作者：鄭史（唐）

湘月蘋風乍暢襟，燭前江水練千尋。新秋宋玉能為賦，汀沙漸有珠凝露，緩棹蘭橈任夜深。
贈妓行雲詩
作者：鄭史（唐）

最愛鉛華薄薄妝，更兼衣著又鵝黃。從來南國名佳麗，何事今朝在北行。
紀夢
作者：許瀍（唐）

晚入瑤臺露氣清，天風飛下步虛聲。塵心未盡俗緣在，十裡下山空月明。
題朝陽巖
作者：牛叢（唐）

躡石攀蘿路不迷，曉天風好浪花低。洞名獨佔朝陽號，應有梧桐待鳳棲。
鹹陽有懷
作者：陳上美（唐）

山連河水碧氛氳，瑞氣東移擁聖君。秦苑有花空笑日，賴與淵明同把菊，煙郊西望夕陽曛。
晴望九華山
作者：楊鴻（唐）

九華閑望簇清虛，氣象群峰盡不如。惆悵都南掛冠吏，無人解向此山居。
正月
作者：趙璜（唐）

正月今朝半，陽臺信未回。水芹寒不食，山杏雨應開。世網留三宿，真源寄一杯。因聲謝猿鳥，歲晏會歸來。
七夕詩
作者：趙璜（唐）

烏鵲橋頭雙扇開，年年一度過河來。莫嫌天上稀相見，別時舊路長清淺，豈肯離情似死灰。
曲江上巳
作者：趙璜（唐）

長堤十裡轉香車，兩岸煙花錦不如。欲問神仙在何處，紫雲樓閣向空虛。
題七夕圖
作者：趙璜（唐）

帝子吹簫上翠微，秋風一曲鳳凰歸。明年七月重相見，依舊高懸織女機。
登明戍堡
作者：潘鹹（唐）

來經古城上，極目思無窮。寇盡煙蘿外，人歸蔓草中。峰巒當闕古，堞壘對雲空。不見昔名將，徒稱有戰功。
送陳明府之任
作者：潘鹹（唐）

客見天台縣，閭閻樹色間。驂回幾臨水，帶緩獨開山。吏散落花盡，人居遠島閑。過於老萊子，端簡獨承顏。
長安春暮
作者：潘鹹（唐）

客在關西春暮夜，還同江外已清明。三更獨立看花月，惟欠子規啼一聲。
舟行
作者：潘鹹（唐）

平沙極浦無人度，猶系孤舟寒草西。半夜起看潮上月，萬山中有一猿啼。
送僧
作者：潘鹹（唐）

闕下僧歸山頂寺，卻看朝日下方明。莫道野人尋不見，半天雲裡有鐘聲。
句
作者：潘鹹（唐）

棧踏猿聲暮，江看劍影秋。僧老白雲上，磬寒高鳥邊。心已同猿狖，不聞人是非。行人渡流水，白馬入前山。秋深雪滿黃金塞，夜夜鴻聲入漢陽。
秋晚同友人閒步
作者：薛瑩（唐）

藉草與行莎，相看日未斜。斷崖分鳥道，疏樹見人家。望遠臨孤石，吟餘落片霞。野情看不足，歸路思猶賒。
宿仙都觀陰王二君修道處
作者：薛瑩（唐）

十載別仙峰，峰前千古蹤。陰王修道處，雲雪滿高松。洞口風雷異，池心星漢重。明朝下山去，片月落殘鐘。
宿東巖寺曉起
作者：薛瑩（唐）

野寺寒塘曉，遊人一夢分。鐘殘數樹月，僧起半巖雲。宿鳥驚初見，幽泉落不聞。吟餘憑前檻，紅葉下紛紛。
秋日湖上
作者：薛瑩（唐）

落日五湖遊，煙波處處愁。沈浮千古事，誰與問東流。
江山閑望
作者：薛瑩（唐）

渺渺無窮盡，風濤幾日平。年光與人事，東去一聲聲。
訪武陵道者不遇
作者：薛瑩（唐）

花發鳥仍啼，行行路欲迷。二真無問處，虛度武陵溪。
寄舊山隱侶
作者：薛瑩（唐）

舊山諸隱淪，身在苦無身。莫鎖白雲路，白雲多誤人。
羨僧
作者：薛瑩（唐）

處世曾無著，生前事盡非。一瓶兼一衲，南北去如歸。
錦
作者：薛瑩（唐）

軋軋弄寒機，功多力漸微。惟憂機上錦，不稱舞人衣。
中秋月
作者：薛瑩（唐）

三十六旬盈複缺，百年堪喜又堪傷。勸君莫惜登樓望，雲放嬋娟不久長。
句
作者：薛瑩（唐）

單棹橫疏雨，江灘秋泊時。花留身住越，月遞夢還秦。
贈毛仙翁
作者：崔元略（唐）

莫將凡聖比雲泥，椿菌之年本不齊。度世無勞大稻米，旌節行中令引道，便從塵外踏丹梯。
太學創置石經
作者：馮涯（唐）

聖唐復古制，德義功無替。奧旨悅詩書，遺文分篆隸。銀鉤互交映，石壁靡塵翳。永與乾坤期，不逐日月逝。儒林道益廣，學者心彌銳。從此理化成，恩光遍遐裔。
弘農清巖曲有磐石可坐，宋十一每拂拭待餘，寄詩贈之
作者：田遊巖（唐）

信彼稱靈石，居然狎遁棲。裴回承翠巘，斌駁帶深溪。夕陰起層岫，清景半虹霓。風來應嘯阮，波動可琴嵇。僕也潁陽客，望彼空思齊。儻見山人至，簪蒿且杖藜。
和宋之問下山歌
作者：王無競（唐）

日雲暮兮下嵩山，路連綿兮樹石間。出谷口兮見明月，心裴回兮不能還。
北使長城
作者：王無競（唐）

秦世築長城，長城無極已。暴兵四十萬，興工九千里。死人如亂麻，白骨相撐委。殫弊未雲悟，窮毒豈知止。胡塵未北滅，楚兵遽東起。六國複囂囂，兩龍鬥觺觺。卯金竟握讖，反璧俄淪祀。仁義寢邦國，狙暴行終始。一旦鹹陽宮，翻為漢朝市。
鳳臺曲
作者：王無競（唐）

鳳臺何逶迤，嬴女管參差。一旦彩雲至，身去無還期。遺曲此臺上，世人多學吹。一吹一落淚，至今憐玉姿。
銅雀臺
作者：王無競（唐）

北登銅雀上，西望青松郭。繐帳空蒼蒼，陵田紛漠漠。平生事已變，歌吹宛猶昨。長袖拂玉塵，遺情結羅幕。妾怨在朝露，君恩豈中薄。高臺奏曲終，曲終淚橫落。
巫山
作者：王無競（唐）

神女向高唐，巫山下夕陽。裴回行作雨，婉孌逐荊王。電影江前落，雷聲峽外長。朝雲無處所，臺館曉蒼蒼。
和宋之問下山歌
作者：賈曾（唐）

良遊晼晚兮月呈光，錦路逶迤兮山路長。王孫不留兮歲將晏，嵩巖仙草兮為誰芳。
孝和皇帝輓歌
作者：賈曾（唐）

新命千齡啟，鴻圖累聖餘。天行應潛躍，帝出受圖書。禮若傳堯舊，功疑複夏初。夢遊長不返，何國是華胥。
奉和春日出苑矚目應令
作者：賈曾（唐）

銅龍曉闢問安回，金輅春遊博望開。渭北晴光搖草樹，臣在東周獨留滯，忻逢睿藻日邊來。
有所思
作者：賈曾（唐）

洛陽城東桃李花，飛來飛去落誰家。幽閨女兒愛顏色，故人不共洛陽東，今來空對落花風。年年歲歲花相似，
祭汾陰樂章
作者：賈曾（唐）

蠲我漸饎，潔我膋薌。有豆孔碩，為羞既臧。至誠無昧，精意惟芳。神其醉止，欣欣樂康。
使至汴州喜逢宋之問
作者：李夔（唐）

阮籍蓬池上，孤韻竹林才。巨源從吏道，正擁使車來。相逢且交臂，相命且銜杯。醉後長歌畢，餘聲繞吹臺。
祭汾陰樂章
作者：崔玄童（唐）

聿修嚴配，展事禋宗。祥符寶鼎，禮備黃琮。祝詞以信，明德惟聰。介茲景福，永永無窮。
祭汾陰樂章
作者：何鸞（唐）

樂奏雲闋，禮章載虔。禋宗於地，昭假於天。惟馨薦矣，既醉歆焉。神之降福，永永萬年。
祭汾陰樂章
作者：蔣挺（唐）

維歲之吉，維辰之良。聖君紱冕，肅事壇場。大禮已備，大樂斯張。神其醉止，降福無疆。
蜀王入大慈寺聽講
作者：貫休（唐）

玉節金珂響似雷，水晶宮殿步裴回。只緣支遁談經妙，千重香擁龍鱗立，五種風生錦繡開。寬似大溟生日月，謝太傅須同八凱，姚梁公可並三臺。登樓喜色禾將熟，六條訊息心常苦，一劍晶熒敵盡摧。木鐸聲中天降福，
蜀王登福感寺塔三首
作者：貫休（唐）

天資忠孝佐金輪，香火空王有宿因。此世喜登金骨塔，釋子霑恩無以報，只擎章句貢平津。似聖悲增道不窮，憂民憂國契堯聰。兩髯有雪丹霄外，林僧歲月知何幸，還似支公見謝公。步步層層孰可陪，相輪邊日照三臺。喜歡烝庶皆相逐，一年一度常如此，願見文翁百度來。
少監三首
作者：貫休（唐）

器琢仙珪美有餘，席珍國寶比難如。銜花乳燕看調瑟，即期寰海隆平日，歸佐吾皇侍玉除。益友相隨益自強，趨庭問禮日昭彰。袍新宮錦千人目，八龍三虎森如也，萬古千秋瑞聖唐。具體而微太少年，鳳毛五色帶非煙。倚天長劍看無敵，即應出將傳家法，聖澤恩波浩浩然。
再到鐘陵作
作者：貫休（唐）

六七年來到豫章，舊遊知己半凋傷。春風還有花千樹，只應唯有西山色，依舊崔巍上寺牆。
經弟妹墳
作者：貫休（唐）

淚不曾垂此日垂，山前弟妹塚離離。年長於吾未得力，恩愛苦情拋未得，不堪回首步遲遲。
到蜀與鄭中丞相遇
作者：貫休（唐）

深隱猶為未死灰，遠尋知己遇三臺。如何麋鹿群中出，謾期王謝來相訪，不是支公出世才。
別馮使君
作者：貫休（唐）

瓦礫文章豈有媒，兩三年只在金臺。本師頭白須歸去，從茲林下終無事，唯只焚香祝上臺。
上新定宋使君
作者：貫休（唐）

禪坐吟行誰與同，杉松共在寂寥中。碧雲詩裡終難到，十年勤苦今酬了，得句桐江識謝公。
和李判官見新榜為兄下第
作者：貫休（唐）

失意荊枝滴淚頻，陟岡何翅不知春。心中岐路平如砥，從茲相次紅霞裡，留取方書與世人。
送羅鄴赴許昌闢
作者：貫休（唐）

方得論心又別離，黯然江上步遲遲。不堪回首崎嶇路，前程不少南飛雁，聊寄新詩慰所思。
酬韋相公見寄
作者：貫休（唐）

鹽梅金鼎美調和，詩寄空林問訊多。秦客弈棋拋已久，空諷平津好珠玉，不知更得及門麼。
酬張相公見寄
作者：貫休（唐）

周郎懷抱好知音，常愛山僧物外心。閉戶不知芳草歇，但似前朝蕭與蔣，老僧風雪亦相尋。
酬王相公見贈
作者：貫休（唐）

孤拙將來豈偶然，不能為漏滴青蓮。一從麟筆題牆後，今朝幸捧瓊瑤贈，始見玄中更有玄。
酬周相公見贈
作者：貫休（唐）

三界無家是出家，豈宜拊鳳睹新麻。幸生白髮逢今聖，喜擎繡段攀金鼎，謝脁餘霞始是霞。
道情偈三首
作者：貫休（唐）

崆峒老人專一一，黃梅真叟卻無無。獨坐松根石頭上，四溟無限月輪孤。非色非空非不空，空中真色不玲瓏。可憐盧大擔柴者，拾得驪珠橐鑰中。優缽羅花萬劫春，頻犁田地絕纖塵。道吾道者相招好，不是香林採葉人。
馬上作
作者：貫休（唐）

柳岸花堤夕照紅，風清襟袖轡璁瓏。行人莫訝頻回首，家在凝嵐一點中。
道中逢乞食老僧
作者：貫休（唐）

赤棕櫚笠眉毫垂，拄楖慄杖行遲遲。時人只施盂中飯，心似白蓮那得知。
秋末寄武昌一公
作者：貫休（唐）

見說武昌江上住，柏枯槐朽戰時風。知師詩癖難醫也，霜灑蘆花明月中。
陋巷
作者：貫休（唐）

墜葉如花欲滿溝，破籬荒井一蟬幽。亦知希驥無希者，作麼令人強轉頭。
終南僧
作者：貫休（唐）

聲利掀天竟不聞，草衣木食度朝昏。遙思山雪深一丈，時有仙人來打門。
聽僧彈琴
作者：貫休（唐）

家近吳王古戰城，海風終日打牆聲。今朝鄉思渾堆積，琴上聞師大蟹行。
漁者
作者：貫休（唐）

風惡波狂身似閑，滿頭霜雪背青山。相逢略問家何在，回指蘆花滿舍間。
大蜀皇帝潛龍日述聖德詩五首
作者：貫休（唐）

嶽瀆殊祥日月精，入堯金鏡佐休明。衣嚴黼黻皇恩重，已聞圖上淩煙閣，寵渥穹窿玉不名。扶持社稷似齊桓，百萬雄師貴可觀。神智發中真莫測，堪羨蜀民恆有福，太平時節一般般。珠履三千侍玉除，宮花飄錦早鶯初。雖然周孔心相似，若論朝野艱難日，第一之功美有餘。紫髯青眼代天才，韓白孫吳稍可陪。只見赤心堯日下，盡祝莊椿同壽考，人間歲月豈能催。丈夫勳業正乾坤，麟鳳龜龍盡在門。西伯最憐耕讓畔，從此於門轉高大，可憐子子與孫孫。
陳情獻蜀皇帝
作者：貫休（唐）

河北江東處處災，唯聞全蜀勿塵埃。一瓶一缽垂垂老，自慚林藪龍鍾者，亦得親登郭隗臺。
壽春節進大蜀皇帝五首
作者：貫休（唐）

上玄大帝降坤維，箕尾為臣副聖期。豈比赤光盈室日，今日降神天上會，願將天福比須彌。異香滴露降紛紛，紫電環樞照禁門。先冠百王臨億兆，今以謏才歌睿德，猶如飲海妙難論。茂祉遐宣勝事並，燻風微入舜弦清。四洲不必歸王化，西逾昆嶽東連海，誰不梯山賀聖明。遠人玉帛盡來歸，及物天慈物物肥。春力遍時皆甲拆，為報蜀皇勤禱祝，聖明天子古今稀。積劫修來似煉金，為皇為帝萬靈欽。能當濁世為清世，今朝獻壽將何比，願似莊椿一萬尋。
對雪寄新定馮使君二首
作者：貫休（唐）

仙掌空思歸未能，焚香冥目對殘燈。豈知瑞雪千山合，因思太守憂民切，吟對瓊枝喜不勝。政化由來通上靈，豐年祥瑞滿窗明。氣嚴坐久燈凝焰，雪林中客雖無事，還有新詩半夜成。
送劉相公朝覲二首
作者：貫休（唐）

九苞仙瑞曜垂衣，一品高標百辟師。魏相十思常自切，唯杜荊州最惆悵，柳門回首落花時。急徵只是再登庸，生意人心萬國同。燮理久徵殷傅說，從此龍顏又應瘦，寰瀛俱荷代天功。
避寇遊成福山院
作者：貫休（唐）

成福僧留不擬歸，獼猴菌嫩豆苗肌。那堪蠶月偏多雨，堪嗟大似悠悠者，只向詩中話息機。
別李常侍
作者：貫休（唐）

楚水和煙海浪通，又擎杯錫去山東。道情雖擬攀孤鶴，朱門再到知何日，一片征帆萬裡風。
送鄭閣赴閩闢
作者：貫休（唐）

便便書腹德無鄰，健筆從知又入閩。鸚鵡才須歸紫禁，從此應多好訊息，莫忘江上一閒人。
寄信州張使君
作者：貫休（唐）

水壇檉殿地含煙，領鶴行吟積翠間。數閣涼颸終日去，唯羨靈溪賢太守，一麾清坐似深山。
春末寄周璉
作者：貫休（唐）

暮角含風雨氣曛，寂寥莓翠上衣巾。道情不向鶯花薄，手中孤桂月中在，來聽泉聲莫厭頻。
《讀吳越春秋》
作者：貫休（唐）

猶來吳越盡須慚，背德違盟又信讒。宰嚭一言終殺伍，今日雄圖又何在，野花香徑鳥喃喃。
春遊靈泉寺
作者：貫休（唐）

水蹴危梁翠擁沙，鐘聲微徑入深花。嘴紅澗鳥啼芳草，因尋古跡空惆悵，滿袖香風白日斜。
歸東陽臨岐上杜使君七首
作者：貫休（唐）

小謝清高大謝才，聖君令泰此方來。一從到後常無事，鈴閣公庭滿綠苔。紅錦帳中歌白雪，烏皮幾畔撫青英。不知何物為心地，賽卻澄江徹底清。誰報田中有黑蟲，一家齋戒減仙容。分憂若也皆如此，天下家家有剩舂。憂民心切出沖炎，禾稼如雲喜氣兼。林下閒人亦何幸，也隨旌旆到銀尖。方恐獄中桃樹出，忽聞枯木卻生煙。褚祥為郡曾如此，卻恐當時是偶然。枯骨縱橫遍水湄，盡收為塚碧參差。分明為報精靈輩，好送旌旗到鳳池。舍魯依劉一片雲，好風吹去遠纖塵。猶期明月清風夜，來作西園第八人。
亂離
作者：孟郊（唐）

天下無義劍，中原多瘡痍。哀哀陸大夫，正直神反欺。子路已成血，嵇康今尚嗤。為君每一慟，如劍在四肢。折羽不復飛，逝水不復歸。直松摧高柯，弱蔓將何依。朝為春日歡，夕為秋日悲。淚下無尺寸，紛紛天雨絲。積怨成疾疹，積恨成狂痴。怨草豈有邊，恨水豈有涯。怨恨馳我心，茫茫日何之。
勸酒
作者：孟郊（唐）

白日無定影，清江無定波。人無百年壽，百年複如何。堂上陳美酒，堂下列清歌。勸君金曲卮，勿謂朱顏酡。松柏歲歲茂，丘陵日日多。君看終南山，千古青峨峨。
去婦
作者：孟郊（唐）

君心匣中鏡，一破不復全。妾心藕中絲，雖斷猶牽連。安知禦輪士，今日翻回轅。一女事一夫，安可再移天。君聽去鶴言，哀哀七絲弦。
君子勿鬱鬱士有謗毀者作詩以贈之
作者：孟郊（唐）

君子勿鬱鬱，聽我青蠅歌。人間少平地，森聳山嶽多。折輈不在道，覆舟不在河。須知一尺水，日夜增高波。叔孫毀仲尼，臧倉掩孟軻。蘭艾不同香，自然難為和。良玉燒不熱，直竹文不頗。自古皆如此，其如道在何。日往復不見，秋堂暮仍學。玄發不知白，曉入寒銅覺。為林未離樹，有玉猶在璞。誰把碧梧枝，刻作雲門樂。
聞砧
作者：孟郊（唐）

杜鵑聲不哀，斷猿啼不切。月下誰家砧，一聲腸一絕。杵聲不為客，客聞發自白。杵聲不為衣，欲令遊子歸。
遊子
作者：孟郊（唐）

萱草生堂階，遊子行天涯。慈親倚堂門，不見萱草花。
自歎
作者：孟郊（唐）

愁與發相形，一愁白數莖。有發能幾多，禁愁日日生。古若不置兵，天下無戰爭。古若不置名，道路無欹傾。太行聳巍峨，是天產不平。黃河奔濁浪，是天生不清。四蹄日日多，雙輪日日成。二物不在天，安能免營營。
求友
作者：孟郊（唐）

北風臨大海，堅冰臨河面。下有大波瀾，對之無由見。求友須在良，得良終相善。求友若非良，非良中道變。欲知求友心，先把黃金煉。
投所知
作者：孟郊（唐）

苦心知苦節，不容一毛髮。煉金索堅貞，洗玉求明潔。自慚所業微，功用如鳩拙。何殊嫫母顏，對彼寒塘月。君存古人心，道出古人轍。盡美固可揚，片善亦不遏。朝向公卿說，暮向公卿說。誰謂黃鐘管，化為君子舌。一說清嶰竹，二說變嶰穀。三說四說時，寒花拆寒木。曄曄家道路，燦燦我衣服。豈直輝友朋，亦用慰骨肉。一暖荷匹素，一飽荷升粟。而況大恩恩，此身報得足。且將食檗勞，酬之作金刀。
病客吟
作者：孟郊（唐）

主人夜呻吟，皆入妻子心。客子晝呻吟，徒為蟲鳥音。妻子手中病，愁思不復深。僮僕手中病，憂危獨難任。丈夫久漂泊，神氣自然沉。況於滯疾中，何人免噓eS。大海亦有涯，高山亦有岑。沉憂獨無極，塵淚互盈襟。
感懷
作者：孟郊（唐）

孟冬陰氣交，兩河正屯兵。煙塵相馳突，烽火日夜驚。太行險阻高，挽粟輸連營。奈何操弧者，不使梟巢傾。猶聞漢北兒，怙亂謀縱橫。擅搖干戈柄，呼叫豺狼聲。白日臨爾軀，胡為喪丹誠。豈無感激士，以致天下平。登高望寒原，黃雲鬱崢嶸。坐馳悲風暮，歎息空沾纓。
離思
作者：孟郊（唐）

不寐亦不語，片月秋稍舉。孤鴻憶霜群，獨鶴叫雲侶。怨彼浮花心，飄飄無定所。高張系繂帆，遠過梅根渚。回織別離字，機聲有酸楚。
結交
作者：孟郊（唐）

鑄鏡須青銅，青銅易磨拭。結交遠小人，小人難姑息。鑄鏡圖鑒微，結交圖相依。凡銅不可照，小人多是非。
傷春
作者：孟郊（唐）

兩河春草海水清，十年徵戰城郭腥。亂兵殺兒將女去，春色不揀墓傍株，紅顏皓色逐春去。春去春來那得知，
擇友
作者：孟郊（唐）

獸中有人性，形異遭人隔。人中有獸心，幾人能真識。古人形似獸，皆有大聖德。今人表似人，獸心安可測。雖笑未必和，雖哭未必戚。面結口頭交，肚裡生荊棘。好人常直道，不順世間逆。惡人巧諂多，非義苟且得。若是效真人，堅心如鐵石。不諂亦不欺，不奢複不溺。面無吝色容，心無詐憂惕。君子大道人，朝夕恆的的。
夜憂
作者：孟郊（唐）

豈獨科鬥死，所嗟文字捐。蒿蔓轉驕弄，菱荇減嬋娟。未遂擺鱗志，空思吹浪旋。何當再霖雨，洗濯生華鮮。
惜苦
作者：孟郊（唐）

於鵠值諫議，以球不能官。焦蒙值舍人，以杯不得完。可惜大雅旨，意此小團欒。名回不敢辨，心轉實是難。不惜為君轉，轉非君子觀。轉之複轉之，強轉誰能歡。哀哉虛轉言，不可窮波瀾。
寒地百姓吟
作者：孟郊（唐）

無火炙地眠，半夜皆立號。冷箭何處來，棘針風騷勞。霜吹破四壁，苦痛不可逃。高堂搥鐘飲，到曉聞烹炮。寒者願為蛾，燒死彼華膏。華膏隔仙羅，虛繞千萬遭。到頭落地死，踏地為遊遨。遊遨者是誰，君子為鬱陶。
出東門
作者：孟郊（唐）

餓馬骨亦聳，獨驅出東門。少年一日程，衰叟十日奔。寒景不我為，疾走落平原。眇默荒草行，恐懼夜魄翻。一生自組織，千首大雅言。道路如抽蠶，宛轉羈腸繁。
教坊歌兒
作者：孟郊（唐）

十歲小小兒，能歌得朝天。六十孤老人，能詩獨臨川。去年西京寺，眾伶集講筵。能嘶竹枝詞，供養繩床禪。能詩不如歌，悵望三百篇。
訪疾
作者：孟郊（唐）

冷氣入瘡痛，夜來痛如何。瘡從公怒生，豈以私恨多。公怒亦非道，怒消乃天和。古有煥輝句，嵇康閑婆娑。請君吟嘯之，正氣庶不訛。
酒德
作者：孟郊（唐）

酒是古明鏡，輾開小人心。醉見異舉止，醉聞異聲音。酒功如此多，酒屈亦以深。罪人免罪酒，如此可為箴。
冬日
作者：孟郊（唐）

老人行人事，百一不及周。凍馬四蹄吃，陟卓難自收。短景仄飛過，午光不上頭。少壯日與輝，衰老日與愁。日愁疑在日，歲箭迸如讎。萬事有何味，一生虛自囚。不知文字利，到死空遨遊。
饑雪吟
作者：孟郊（唐）

饑烏夜相啄，瘡聲互悲鳴。冰腸一直刀，天殺無曲情。大雪壓梧桐，折柴墮崢嶸。安知鸞鳳巢，不與梟鳶傾。下有幸災兒，拾遺多新爭。但求彼失所，但誇此經營。君子亦拾遺，拾遺非拾名。將補鸞鳳巢，免與梟鳶並。因為饑雪吟，至曉竟不平。
偷詩
作者：孟郊（唐）

餓犬齰枯骨，自吃饞饑涎。今文與古文，各各稱可憐。亦如嬰兒食，餳桃口旋旋。唯有一點味，豈見逃景延。繩床獨坐翁，默覽有所傳。終當罷文字，別著逍遙篇。從來文字淨，君子不以賢。
晚雪吟
作者：孟郊（唐）

貧富喜雪晴，出門意皆饒。鏡海見纖悉，冰天步飄颻。一一仙子行，家家塵聲銷。小兒擊玉指，大耋歌聖朝。睿氣流不盡，瑞仙何夐寥。始知望幸色，終疑異禮招。市井亦清潔，閭閻聳岧嶢。蒼生願東顧，翠華仍西遙。天念豈薄厚，宸衷多憂焦。憂焦致太平，以茲時比堯。古耳有未通，新詞有潛韶。甘為酒伶擯，坐恥歌女嬌。選音不易言，裁正逢今朝。今朝前古文，律異同一調。願於堯管中，奏盡鬱抑謠。
自惜
作者：孟郊（唐）

傾盡眼中力，抄詩過與人。自悲風雅老，恐被巴竹嗔。零落雪文字，分明鏡精神。坐甘冰抱晚，永謝酒懷春。徒有言言舊，慚無默默新。始驚儒教誤，漸與佛乘親。
老恨
作者：孟郊（唐）

無子抄文字，老吟多飄零。有時吐向床，枕蓆不解聽。鬥蟻甚微細，病聞亦清泠。小大不自識，自然天性靈。
湖州取解述情
作者：孟郊（唐）

霅水徒清深，照影不照心。白鶴未輕舉，眾鳥爭浮沉。因茲掛帆去，遂作歸山吟。
落第
作者：孟郊（唐）

曉月難為光，愁人難為腸。誰言春物榮，獨見葉上霜。雕鶚失勢病，鷦鷯假翼翔。棄置複棄置，情如刀劍傷。
詠懷
作者：孟郊（唐）

濁水心易傾，明波興初發。思逢海底人，乞取蚌中月。此興若未諧，此心終不歇。
病起言懷
作者：孟郊（唐）

強行尋溪水，洗卻殘病姿。花景晼晚盡，麥風清泠吹。交道賤來見，世情貧去知。高閑思楚逸，澹泊厭齊兒。終伴碧山侶，結言青桂枝。
秋夕貧居述懷
作者：孟郊（唐）

臥冷無遠夢，聽秋酸別情。高枝低枝風，千葉萬葉聲。淺井不供飲，瘦田長廢耕。今交非古交，貧語聞皆輕。
夜感自遣
作者：孟郊（唐）

夜學曉未休，苦吟神鬼愁。如何不自閑，心與身為讎。死辱片時痛，生辱長年羞。清桂無直枝，碧江思舊遊。
再下第
作者：孟郊（唐）

一夕九起嗟，夢短不到家。兩度長安陌，空將淚見花。
下第東歸留別長安知己
作者：孟郊（唐）

共照日月影，獨為愁思人。豈知鶗鴂鳴，瑤草不得春。一片兩片雲，千里萬裡身。雲歸嵩之陽，身寄江之濱。棄置複何道，楚情吟白蘋。
失意歸吳因寄東臺劉複侍禦
作者：孟郊（唐）

自念西上身，忽隨東歸風。長安日下影，又落江湖中。離婁豈不明，子野豈不聰。至寶非眼別，至音非耳通。因緘俗外詞，仰寄高天鴻。
下第東南行
作者：孟郊（唐）

越風東南清，楚日瀟湘明。試逐伯鸞去，還作靈均行。江蘺伴我泣，海月投人驚。失意容貌改，畏途性命輕。時聞喪侶猿，一叫千愁並。
歎命
作者：孟郊（唐）

三十年來命，唯藏一卦中。題詩還問易，問易蒙複蒙。本望文字達，今因文字窮。影孤別離月，衣破道路風。歸去不自息，耕耘成楚農。
遠遊
作者：孟郊（唐）

慈烏不遠飛，孝子念先歸。而我獨何事，四時心有違。江海戀空積，波濤信來稀。長為路傍食，著盡家中衣。別劍不割物，離人難作威。遠行少僮僕，驅使無是非。為性玩好盡，積愁心緒微。始知時節駛，夏日非長輝。
商州客舍
作者：孟郊（唐）

商山風雪壯，遊子衣裳單。四望失道路，百憂攢肺肝。日短覺易老，夜長知至寒。淚流瀟湘弦，調苦屈宋彈。識聲今所易，識意古所難。聲意今詎辨，高明鑒其端。
長安旅情
作者：孟郊（唐）

盡說青雲路，有足皆可至。我馬亦四蹄，出門似無地。玉京十二樓，峨峨倚青翠。下有千朱門，何門薦孤士。
長安羈旅
作者：孟郊（唐）

聽樂別離中，聲聲入幽腸。曉淚滴楚瑟，夜魄繞吳鄉。幾回羈旅情，夢覺殘燭光。
渭上思歸
作者：孟郊（唐）

獨訪千里信，回臨千里河。家在吳楚鄉，淚寄東南波。
登科後
作者：孟郊（唐）

昔日齷齪不足誇，今朝放蕩思無涯。春風得意馬蹄疾，一日看盡長安花。
初於洛中選
作者：孟郊（唐）

塵土日易沒，驅馳力無餘。青雲不我與，白首方選書。宦途事非遠，拙者取自疏。終然戀皇邑，誓以結吾廬。帝城富高門，京路繞勝居。碧水走龍蛇，蜿蜒繞庭除。尋常異方客，過此亦踟躕。
乙酉歲舍弟扶侍歸興義莊居後獨止舍待替人
作者：孟郊（唐）

誰言舊居止，主人忽成客。僮僕強與言，相懼終脈脈。出亦何所求，入亦何所索。飲食迷精粗，衣裳失寬窄。回風卷閑簟，新月生空壁。士有百役身，官無一姓宅。丈夫恥自飾，衰須從颯白。蘭交早已謝，榆景徒相迫。惟予心中鏡，不語光歷歷。
西齋養病夜懷多感因呈上從叔子雲
作者：孟郊（唐）

遠客夜衣薄，厭眠待雞鳴。一床空月色，四壁秋蛩聲。守淡遺眾俗，養屙念餘生。方全君子拙，恥學小人明。蚊蚋亦有時，羽毛各有成。如何騏驥跡，蜷局未能行。西北有平路，運來無相輕。
早秋吳體寄襲美
作者：陸龜蒙（唐）

荒庭古村只獨倚，敗蟬殘蛩苦相仍。雖然詩膽大如鬥，安得彎弓似明月，快箭拂下西飛鵬。
病中秋懷寄襲美
作者：陸龜蒙（唐）

病容愁思苦相兼，清鏡無形未我嫌。貪廣異蔬行徑窄。故求偏藥出錢添。同人散後休賒酒，雙燕辭來始下簾。更有是非齊未得，重憑詹尹拂龜佔。
秋賦有期因寄襲美
作者：陸龜蒙（唐）

雲似無心水似閑，忽思名在貢書間。煙霞鹿弁聊懸著，廣寒宮樹枝多少，風送高低便可攀。
和襲美新秋即事次韻三首
作者：陸龜蒙（唐）

心似孤雲任所之，世塵中更有誰知。愁尋冷落驚雙鬢，兼須為月求高處，即是霜輪殺滿時。帆楫衣裳盡釣徒，往來蹤跡遍三吳。閑中展卷興亡小，還須待致昇平了，即往扁舟放五湖。聲利從來解破除，秋灘唯憶下桐廬。鸕鷀陣合殘陽少，當時任使真堪笑，波上三年學炙魚。
和襲美贈南陽潤卿將歸雷平
作者：陸龜蒙（唐）

朝市山林隱一般，卻歸那減臥雲歡。墮階紅葉誰收得，真仙若降如相問，曾步星罡繞醮壇。
顧道士亡，弟子奉束帛乞銘於襲美，因賦戲贈
作者：陸龜蒙（唐）

童初真府召為郎，君與抽毫刻便房。亦謂神仙同許郭，唯我有文無賣處，筆鋒銷盡墨池荒。
和訪寂上人不遇
作者：陸龜蒙（唐）

芭蕉霜後石欄荒，林下無人閉竹房。經抄未成拋素幾，早晚卻還宗炳社，夜深風雪對禪床。
秋夕文宴
作者：陸龜蒙（唐）

筆陣初臨夜正清，擊銅遙認小金鉦。飛觥壯若遊燕市，梁王座上多詞客，五韻甘心第七成。
南陽廣文欲於荊襄卜居，襲美有贈，代酬次韻
作者：陸龜蒙（唐）

不知天隱在何鄉，且欲煙霞跡暫雙。鶴廟未能齊月馭，莫惜查頭容釣伴，也應東印有餘江。
和襲美寄毗陵魏處士樸
作者：陸龜蒙（唐）

經苑初成墨沼開，何人林下肯尋來。若非宗測圖山後，唯應地主公田熟，時送君家麴糵材。
和襲美初冬偶作寄南陽潤卿次韻
作者：陸龜蒙（唐）

逐日生涯敢計冬，可嗟寒事落然空。窗憐返照緣書小，不知海上今清淺，試與飛書問洛公。
和襲美冬曉章上人院
作者：陸龜蒙（唐）

山寒偏是曉來多，況值禪窗雪氣和。病客功夫經未演，從此逍遙知有地，更乘清月伴君過。
和襲美寄題鏡巖周尊師所居
作者：陸龜蒙（唐）

見說身輕鶴不如，石房無侶共雲居。清晨自削靈香柹，知君便入懸珠會，早晚東騎白鯉魚。
寒夜文宴得驚字
作者：陸龜蒙（唐）

各將寒調觸詩情，旋見微澌入硯生。霜月滿庭人暫起，千里建康衰草外，含毫誰是憶昭明。
送潤卿還華陽
作者：陸龜蒙（唐）

何事輕舟近臘回，茅家兄弟欲歸來。封題玉洞虛無奏，殷勤為向東鄉薦，灑掃含真雪後臺。
和襲美為新羅弘惠上人撰靈鷲山周禪師碑送歸詩
作者：陸龜蒙（唐）

一函迢遞過東瀛，只為先生處乞銘。已得雄詞封靜檢，遙想勒成新塔下，盡望空碧禮文星。
和襲美寒日書齋即事三首，每篇各用一韻
作者：陸龜蒙（唐）

不必探幽上鬱岡，公齋吟嘯亦何妨。唯求薏苡供僧食，餘杭山酒猶封在，遙囑高人未肯嘗。已上星津八月槎，文通猶自學丹砂。仙經寫得空三洞，方諸更是憐才子，錫賚於君合有差。名價皆酬百萬餘，尚憐方丈講玄虛。西都賓問曾成賦，清朝還要廷臣在，兩地甯容便結廬。
和襲美臘後送內大德從勖遊天臺
作者：陸龜蒙（唐）

應緣南國盡南宗，欲訪靈溪路暗通。歸思不離雙闕下，若戀吾君先拜疏，為論臺嶽未封公。
和襲美寄題玉霄峰葉涵象尊師所居
作者：陸龜蒙（唐）

天臺一萬八千丈，師在浮雲端掩扉。永夜只知星斗大，南望煙霞空再拜，欲將飛魄問靈威。
南陽廣文博士還雷平後寄
作者：陸龜蒙（唐）

微微春色染林塘，親撥煙霞坐澗房。陰洞雪膠知未入，幾遍侍晨官欲降，曙壇先起獨焚香。
和襲美題支山南峰僧次韻
作者：陸龜蒙（唐）

眉毫霜細欲垂肩，自說初棲海嶽年。萬壑煙霞秋後到，好是清冬無外事，匡林齋罷向陽眠。
送董少卿遊茅山
作者：陸龜蒙（唐）

威輦高懸度世名，至今仙裔作公卿。將隨羽節朝珠闕，應知四扇靈方在，待取歸時綠發生。
和襲美寄懷南陽潤卿
作者：陸龜蒙（唐）

高抱相逢各絕塵，水經山疏不離身。才情未擬湯從事，誰憐故國無生計，唯種南塘二畝芹。
襲美將以綠罽為贈因成四韻
作者：陸龜蒙（唐）

三徑風霜利若刀，襜褕吹斷罥蓬蒿。病中只自悲龍具，陳王輕暖如相遺，免致衰荷效廣騷。
和過張祜處士丹陽故居
作者：陸龜蒙（唐）

勝華通子共悲辛，荒徑今為舊宅鄰。一代交遊非不貴，聞道平生多愛石，至今猶泣洞庭人。
和襲美寄廣文先生
作者：陸龜蒙（唐）

忽辭明主事真君，直取姜巴路入雲。龍篆拜時輕誥命，應笑世間名利火，等閒靈府剩先焚。
和襲美先輩悼鶴
作者：陸龜蒙（唐）

一夜圓吭絕不鳴，八公虛道得千齡。方添上客雲眠思，君才幸自清如水，更向芝田為刻銘。
幽居有白菊一叢因而成詠呈知己
作者：陸龜蒙（唐）

還是延年一種材，即將瑤朵冒霜開。不如紅豔臨歌扇，月中若有閒田地，為勸嫦娥作意裁。
和襲美傷開元觀顧道士
作者：陸龜蒙（唐）

何事神超入杳冥，不騎孤鶴上三清。多應白簡迎將去，武皇徒有飄飄思，誰問山中宰相名。
和襲美醉中即席贈潤卿博士次韻
作者：陸龜蒙（唐）

共是虛皇簡上仙，清詞如羽欲飄然。登山凡著幾緉屐，誰知海上無名者，只記漁歌不記年。